**A Mozgáskorlátozottak Somogy Megyei Egyesülete, 7400 Kaposvár, Béke utca 47. sz.**

**alatti székhelyű fenntartó – *a továbbiakban: Szolgáltató* által működtetett**

**„Napsugár Ház” Panzió, Rehabilitációs Képző és Szabadidő Központ,**

**7275 Igal, Hegyi utca 7. sz.** alatti szálláshelyre vonatkozó

**Tájékoztató a csoportos szolgáltatás megrendelése esetén alkalmazható**

**feltételekről.**

Szolgáltató adószáma: 19963156-2-14, Törvényes képviselője: dr. Hegedüs Lajos elnök

kapcsolattartó: Béres Andrásné létesítményvezető tel: +36 **20-212-3429**

E-mail: [igal@mksme.t-online.hu](mailto:igal@mksme.t-online.hu), vagy mse@msme.t-online.hu

**Bankszámla száma: OTP 11743002-20021221-00000000**

1. **Általános feltételek**
2. Szolgáltató a jelen tájékoztató tárgyát képező szolgáltatásokat a fenntartásában működő **„Napsugár Ház” Panzió, Rehabilitációs Képző és Szabadidő Központ, 7275 Igal, Hegyi utca 7. sz.** alatti szálláshelyen biztosítja az alábbiakban részletezett, saját tulajdonát képező, a szolgáltatásokra vonatkozó engedélyekkel rendelkező létesítményben.

**1/1.** 24 férőhellyel (pótágyazva 26 férőhellyel) rendelkező, kétágyas és háromágyas, önálló, zuhanyozós fürdőszobával, WC-vel, hűtőszekrénnyel, TV készülékkel felszerelt, önálló erkéllyel, napozó eszközökkel rendelkező szobák, ingyenes wifi lehetőség, illetve közös szabadtéri napozó terasz állnak a vendégek rendelkezésére.

**1/2.** A tartózkodás idejére ágyneműt, törölközőt, egyedi igény alapján gyermek ágyat, gyermek étkeztető széket, valamint rendszeres takarítást biztosítunk.

**1/2**. 30 személy befogadására alkalmas közösségi és étkező helyiség TV-vel, számítógéppel, amely alkalmas képzések, tréningek tartására is.

**1/3**. Kettő, konyhafelszereléssel, étkező készlettel, kávé és teafőzővel, mikrohullámú sütővel rendelkező teakonyha, amely egyszerűbb ételek elkészítésére alkalmas.

**1/4**. Négyszemélyes pezsgőfürdő káddal, infra szaunával, kondicionáló gépekkel felszerelt fittness terem.

**1/5.** Sport és szabadidős eszközök, asztalitenisz, csocsó, kártya, sakk, lengőteke, mini könyvtár.

**1/6.** Szabadtéri szalonnasütő hely, udvari gyermekjátékok, hinta, csúszda.

**1/7.** A szálláshely teljesen akadálymentesített, kerekesszéket használó vendégek számára is alkalmas. *Előzetesen jelezett igény esetén mechanikus, illetve elektromos kerekesszék, illetve elektromos moped kölcsönözhető.*

**1/8**. A szálláshely a gyógyfürdőtől mintegy 500 méteres távolságban helyezkedik el.

**1/9**. A gyógyfürdő területén gyógyvízzel, meleg vízzel, strand vízzel feltöltött nyitott és fedett, felnőtt és gyermek medencék, csúszda, továbbá szaunák, masszázs helyiségek találhatók. TB által finanszírozott fürdő és fizioterápiás kezelési utalványok felhasználhatók. A fürdő területén található mozgáskorlátozottakat a medencébe beemelő berendezés, egyébként a fürdő teljes területe akadálymentesen használható mozgásukban korlátozott vendégek által is.

1. **A csoportos szolgáltatások igénybevételére vonatkozó további feltételek.**

**2/1.** A Szolgáltató, a csoportos szervezésben érkező **20 fő feletti** csoportlétszám esetén **1 fő** számára térítésmentesen biztosítja **a szálláshely és reggeli** szolgáltatást.

**2/2.** Az írásban, postai, vagy elektronikus levél, e-mail formájában megküldött megrendelésben meg kell adni a csoport létszámát, ezen belül, ha a csoportban gyermekek is vannak, akkor a gyermek kedvezmény igénybevételéhez a gyermekek betöltött életkorát. A megrendelés elfogadása és a Szolgáltató által történt írásos visszaigazolása esetén, a szervezett csoport képviselője **– a továbbiakban: Megrendelő -** a megrendelt szolgáltatás visszaigazolását követő **8 napon belül** **foglaló jogcímén** a megrendelés elfogadásáról szóló visszaigazolásban megadott előzetes **bruttó szolgáltatási díj 20 %-át** köteles átutalni a Szolgáltatónak a fejlécben megjelölt bankszámlaszámára. *Az átutalás közlemény rovatában fel kell tüntetni a megrendelt szolgáltatás kezdő és záró időpontját és a csoport létszámát, valamint a Megrendelő nevét, vagy a megrendelő által képviselt szervezet nevét.* A foglaló összegéről a Szolgáltató pro forma számlát bocsát ki. **A megrendelés a foglaló összegének megfizetésével válik mindkét fél számára kötelező érvényűvé.**

**2/3.** A csoportok tagjai együttesen, vagy a csoportok tagjai egyénileg, a megrendelt szolgáltatások díját bankszámlára történő átutalással, vagy legkésőbb a szolgáltatások első igénybevételi napján, a szolgáltatás helyszínén készpénzben, bankkártya fizetéssel, vagy SZÉP kártya fizetéssel egyenlíthetik ki az előzetesen megfizetett foglaló összegének levonásával. Banki átutalással történő fizetés esetén a közlemény rovatban fel kell tüntetni a szolgáltatás kezdő és befejező időpontját, valamint a Megrendelő nevét. **A szolgáltató 2020. március 15. napjától kezdődően rendelkezik bankkártya elfogadó terminállal, ezért 2020. március 15.-ig a helyszínen bankkártyával történő fizetés még nem lehetséges.**

**2/4.** A vendég által okozott kárért a csoportos szolgáltatást Megrendelő nem felel, az ilyen igényt a Szolgáltató közvetlenül a vendéggel szemben érvényesíti.

**2/5.** Az esetlegesen felmerülő vendégpanaszokat a Szolgáltató haladéktalanul kivizsgálja, jogos kifogások esetén megteszi a szükséges intézkedéseket és ezekről a Megrendelőt tájékoztatja.

**2/6.** A Szolgáltató vállalja, hogy a megrendelt szolgáltatásokat a megfelelő színvonalon, a megrendelésnek megfelelően teljesíti.

1. **Egyéb feltételek.**
2. **A csoportok fogalma és minimális létszáma a csoport kedvezmény igénybevételéhez**: legalább **10** főt elérő, azonos időtartamra szervezetten érkező vendég - közösség.
3. A csoportok **érkezési időpontjai**: a hét bármely napján **13.00 – 20.30** óra közötti időpontban. *Ettől eltérő érkezés előzetes egyeztetés alapján lehetséges*.
4. A **távozás időpontja**: a megrendelt szolgáltatás utolsó napjának **11.00 órájáig**. *Ettől eltérő távozási időpont előzetes egyeztetés alapján lehetséges.*
5. A Szolgáltató előzetes megrendelés esetén, érkezéskor az Igal városban megálló közösségi közlekedési eszközök (autóbuszok) megállóhelyeitől a szálláshelyig, illetve távozáskor onnan a megálló helyekig, valamint napi két alkalommal (délelőtt és délután) a csoport igényei szerint, a szálláshelytől a gyógyfürdőig és vissza, a saját akadálymentesített mikrobuszával **ingyenes transzfer** szállítást biztosít.
6. Kaposvár vasútállomásról, vagy autóbusz állomásról (Igalhoz 26 kilométer távolság) előzetesen jelzett igény és pontos érkezési, illetve indulási időpont közlése esetén a Szolgáltató kedvezményes térítési díjjal (kilométerenként 120 Ft) **transzfer szállítást** biztosít.
7. A gépkocsival érkező vendégek számára a szálláshely előtt, illetve az szálláshely udvarában térítésmentes, őrzés nélküli parkolási lehetőség biztosított.

Az egy személyre számított szállás díjakat elő- és utószezonban, valamint főszezonban, a jelen szerződés **1. mellékletét képező Árjegyzék tartalmazza**. **Az Árjegyzéken szereplő árak tartalmazzák az ÁFA összegét.**

1. A kétágyas szobákban történő egy személyes elhelyezési igény esetén az aktuális árra

**25 %** pótdíjat számítunk fel.

1. **Választható szolgáltatások tartalma**:

**8/1.** A szálláshely igénybe vehető kizárólag szállás szolgáltatás biztosítására, egyéb ellátás nélkül. A szálláshely mindkét szintjén edényekkel mikrohullámú sütővel, kávé és teafőzővel, illetve a felső szinten gáztűzhellyel, edényekkel, evőeszközökkel felszerelt közösségi melegítő, vagy egyéni kis mennyiségű ételek elkészítésére alkalmas teakonyha található, amelyet a vendégek személyesen használhatnak.

**8/2.** A szálláshely igénybe vehető a szálláshelyen felszolgált **büfé reggeli** (többfajta felvágott, sajt, vaj, lekvár, zöldségfélék, kávé, tea, tej, péksütemény, kenyér) szolgáltatással, **vagy** a **gyógyfürdő területén lévő Marica Vendéglőben elfogyasztható** **félpanziós**, 5 féle menüből választható főétel (választás szerint ebéd, vagy vacsora) szolgáltatással. *Külön megrendelés esetén teljes panziós ellátás is igénybe vehető, a Marica Étteremtől, vagy más szolgáltatótól beszerzett étel helyszínre szállításával.*

**A szolgáltatási díjakat az 1. sz. Melléklet – Árjegyzék tartalmazza. Az Árjegyzéken szereplő árak tartalmazzák az ÁFA összegét.**

**Egyedi igények és megállapodás esetén más szolgáltatótól beszerzett főétel árak függvényében az Árjegyzékben szereplő főétel áraktól eltérés lehetséges.**

1. **Felek kötelezettségei.**
2. A Megrendelő a csoport tervezett érkezési napját megelőzően **legalább 20 nappal korábban** elektronikus úton közli a csoport adatait, a várható létszámot és a megrendelt szolgáltatások megnevezését. A megrendelés elfogadásáról a Szolgáltató elektronikus úton visszaigazolást küld a várható szolgáltatási díj közlésével, egyben felhívja a Megrendelőt a foglaló összegének átutalására. **A foglaló beérkezésével válik a foglalás elfogadottá.**
3. Az előző pontban foglaltaknál **rövidebb időtartam alatt adott megrendelés** a szabad férőhelyek függvényében közvetlenül a Szolgáltató képviselőjével történő **egyeztetés alapján lehetséges.**
4. A Szolgáltató részéről kijelölt kapcsolattartó személy:

**Béres Andrásné –Ági létesítményvezető**

tel: +36 20-212-3429

**E-mail:** igal@mksme.t-online.hu

1. A teljes csoportra vonatkozó megrendelés a szolgáltatás kezdő napját megelőző **14.** nap **20.00** órájáig **e-mailon, vagy mobiltelefonra küldött SMS** formájában írásban mondható le díjmentesen. **Ezen időponton belüli lemondás esetén a foglaló összegét a Szolgáltató nem téríti vissza.**
2. Az előzetesen megrendelt létszám 10 %-át meg nem haladó mértékig a szolgáltatás igénybevétele díjmentesen lemondható, ezen túlmenő létszám lemondása esetén az arányos foglaló összegét a Szolgáltató nem téríti vissza. Amennyiben a lemondás következtében a csoport létszáma 10 fő alá csökken, akkor a csoportkedvezmény nem vehető igénybe. Ilyen esetben az egyéni vendégekre vonatkozó díjazást számítja fel a Szolgáltató. *Amennyiben a lemondás nyomós ok, pl. váratlan betegség, baleset miatt történik, akkor a megrendelt és már kifizetett szolgáltatásokat a vendég előzetesen egyeztetett más időpontban igénybe veheti.*
3. Az előzetesen megrendelt létszámhoz képest többlet létszám csak a Szolgáltatóval előzetesen egyezetett módon, szabad kapacitás esetén rendelhető, legfeljebb a szabad kapacitás mértékéig.
4. A szálláshely kapacitását meghaladó csoportos megrendelés esetén, törekszünk arra, hogy hasonló színvonalú szálláshelyet keressünk Igal városon belül.

**IV. Egyebek**

1. A jelen tájékoztató 1. sz. mellékletét képező **Árjegyzék 2020. január 1. napjától visszavonásig, illetve módosításig érvényes**. A Szolgáltató jogosult a szolgáltatási portfóliójába tartozó Árjegyzékét módosítani, amelyről a [www.msme.hu](http://www.msme.hu) honlapján a hatályba lépés előtt legalább 15 nappal tájékoztatást nyújt. **A már megrendelt és visszaigazolt, foglalóval biztosított szolgáltatásokat a Szolgáltató a visszaigazolt díjazásért biztosítja.**
2. Tekintettel arra, hogy a Szolgáltató szerződéses jogviszonyban áll a Magyar Nemzeti Üdülési Alapítvánnyal a szociális célú Erzsébet utalvánnyal rendelkező vendégek fogadására vonatkozó elsőbbség biztosítására, ezért ilyen vendég megrendelése esetén a szolgáltatási igények befogadását más vendégek fogadására vonatkozóan, a Szolgáltató átmenetileg szüneteltetheti. A MNÜA szerződés alapján, a Szolgáltató jogosult és egyben köteles az MNÜA által megadott, az 1. sz. Melléklet szerinti Árjegyzéktől eltérő árakat alkalmazni az Erzsébet utalványos foglalások esetében.
3. A MNÜA által igénybe venni kívánt szolgáltatások megrendelése előtt már megrendelt és visszaigazolt szolgáltatásokat a Szolgáltató teljesíti.
4. A jelen szerződés végrehajtása során felmerülő vitás kérdéseket a felek megkísérlik elsődlegesen egyeztetés útján rendezni. Az egyeztetés eredménytelensége esetén felek kölcsönösen elfogadják a jogszabályi értékhatártól függően, a Kaposvári Járásbíróság kizárólagos illetékességét.
5. Tartós, többszöri alkalomra szóló csoportos megrendelés esetén a Szolgáltató a Megrendelővel, vagy az általa képviselt szervezettel **Törzsvásároló szerződést** köt, amely alapján a csoportos kedvezmények mellett, a törzsvásárlói díjkedvezmény is alkalmazható.
6. Egyedi szolgáltatási igények – pl. csoportos idegenforgalmi szolgáltatások, csoportos szállítási igények 8 személyes mikrobuszokkal, akár a lakóhelytől, vagy a lakóhelyig, stb. - teljesítése a Szolgáltatóval történő egyeztetés alapján, egyedi árképzéssel és megegyezéssel történhet.
7. A Szolgáltató egyéb szolgáltatási lehetőségeiről, valamint a szálláshellyel kapcsolatos részletes, fényképes információkról a [www.msme.hu](http://www.msme.hu) honlapunkon tájékozódhat.

Szeretettel várjuk kedves Vendégeinket!

Kaposvár, 2020. február 17.

dr. Hegedüs Lajos elnök Béres Andrásné - Ági létesítményvezető